
PANEVĖŽIO MIESTO SAVIVALDYBĖS TARYBA


SPRENDIMAS
DĖL SAVIVALDYBĖS TARYBOS 2024 M. SAUSIO 25 D. SPRENDIMO NR. 1-2 
„DĖL PANEVĖŽIO MIESTO SAVIVALDYBĖS 2024 METŲ BIUDŽETO PATVIRTINIMO“ PAKEITIMO

Panevėžys


Vadovaudamasi Lietuvos Respublikos vietos savivaldos įstatymo 15 straipsnio 2 dalies 12 punktu ir Panevėžio miesto savivaldybės tarybos veiklos reglamento, patvirtinto Panevėžio miesto savivaldybės tarybos 2023 m. balandžio 20 d. sprendimu Nr. 1-103 „Dėl Panevėžio miesto savivaldybės tarybos veiklos reglamento patvirtinimo ir Savivaldybės tarybos 2015 m. kovo 26 d. sprendimo Nr. 1-44 pripažinimo netekusiu galios“, 189 punktu, Panevėžio miesto savivaldybės taryba  n u s p r e n d ž i a:
1. Pakeisti Panevėžio miesto savivaldybės tarybos 2024 m. sausio 25 d. sprendimą 
Nr. 1-2 „Dėl Panevėžio miesto savivaldybės 2024 metų biudžeto patvirtinimo“ taip:
1.1. pakeisti 1 punktą ir jį išdėstyti taip: 
„1. Patvirtinti Panevėžio miesto savivaldybės (toliau – Savivaldybė) 2024 metų biudžeto prognozuojamas pajamas – 171906,6 tūkst. Eur, iš jų 78057,3 tūkst. Eur dotacijas (1 priedas).“;
1.2. pakeisti 2 punktą ir jį išdėstyti taip:
„2. Patvirtinti Savivaldybės biudžeto išlaidas – 180010,1 tūkst. Eur, iš jų: 44317,8 tūkst. Eur – ugdymo reikmėms finansuoti, 9255,9 tūkst. Eur – valstybinėms (valstybės perduotoms savivaldybėms) funkcijoms atlikti, 2282,2 tūkst. Eur – mokykloms (klasėms arba grupėms), skirtoms šalies (regiono) mokiniams, turintiems specialiųjų ugdymosi poreikių, ir kitoms Savivaldybei perduotoms įstaigoms išlaikyti, 5389,0 tūkst. Eur – valstybės lėšos kapitalo investicijoms finansuoti, 4725,1 tūkst. Eur – valstybės lėšos vietinės reikšmės keliams (gatvėms) tiesti, taisyti, prižiūrėti ir saugaus eismo sąlygoms užtikrinti, 7923,3 tūkst. Eur – Europos Sąjungos finansinės paramos lėšos investicijų ir kitiems projektams finansuoti, 35,8 tūkst. Eur – Elenos Mezginaitės viešajai bibliotekai dokumentams įsigyti, 458,1 tūkst. Eur – projektui „Sukurti ir įdiegti įtraukaus ugdymo organizavimo modelius, sudarant sąlygas didelių ir labai didelių SUP turintiems mokiniams ugdytis bendrosios paskirties mokyklose“ finansuoti, 123,8 tūkst. Eur – akredituotai vaikų dienos socialinei priežiūrai organizuoti, teikti ir administruoti, 631,4 tūkst. Eur – neformaliajam vaikų švietimui, 37,5 tūkst. Eur – kompleksinėms paslaugoms šeimai organizuoti, 57,0 tūkst. Eur – vaikų, kuriems skirtas privalomas ugdymas pagal ikimokyklinio ugdymo programą, ugdymui, maitinimui ir vežiojimui, 269,5 tūkst. Eur – asmeninei pagalbai teikti ir administruoti, 319,5 tūkst. Eur – akredituotai socialinei reabilitacijai neįgaliesiems bendruomenėje organizuoti, teikti ir administruoti, 0,1 tūkst. Eur – 20 procentų bazinės socialinės išmokos dydžio išmokai neįgaliesiems mokėti, 74,7 tūkst. Eur – kompensacijoms už būsto suteikimą užsieniečiams, pasitraukusiems iš Ukrainos dėl Rusijos Federacijos karinės agresijos, finansuoti, 64,4 tūkst. Eur – vienkartinėms išmokoms įsikurti gyvenamojoje vietoje savivaldybės teritorijoje ir (ar) mėnesinėms kompensacijoms atlyginimui švietimo teikėjui už vaiko, ugdomo pagal ikimokyklinio ar priešmokyklinio ugdymo programas, išlaikymą laikinąją apsaugą Lietuvos Respublikoje gavusiems užsieniečiams mokėti ir administruoti, 172,0 tūkst. Eur – būstams pritaikyti asmenims su negalia, 165,0 tūkst. Eur – socialinių paslaugų įstaigose dirbančių socialinių paslaugų srities darbuotojų pareiginei algai padidinti, 58,6 tūkst. Eur – socialinių paslaugų šakos kolektyvinėje sutartyje nustatytiems įsipareigojimams įgyvendinti, 33,2 tūkst. Eur – regioniniuose specialiojo ugdymo centruose pareigybėms steigti ir išlaikyti, 226,8 tūkst. Eur – profesiniam orientavimui, 31,5 tūkst. Eur – asmenų su negalia reikalų koordinavimo funkcijai atlikti, 58,4 tūkst. Eur – bendruomeninei veiklai stiprinti, įgyvendinant bandomąjį modelį, 74,9 tūkst. Eur – vaikų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, ugdomų pagal ikimokyklinio ir priešmokyklinio ugdymo programas, pavėžėjimui į mokyklą ir atgal ir pedagoginių darbuotojų, dirbančių su mokiniais iš Ukrainos, ugdomais pagal ikimokyklinio ir priešmokyklinio ugdymo programas, papildomam darbui apmokėti, 48,3 tūkst. Eur – Lietuvos Respublikos piniginės socialinės paramos nepasiturintiems gyventojams įstatymo įgyvendinimui užtikrinti,  95072,8 tūkst. Eur – Savivaldybės savarankiškosioms funkcijoms vykdyti kartu su biudžetinių įstaigų pajamomis, skirtomis programoms finansuoti, 8103,5 tūkst. Eur – bankų paskolų lėšos investicijų projektams finansuoti. Biudžeto asignavimai sudaro 180010,1 tūkst. Eur (2 priedas).“;
1.3. pakeisti 1–2 priedus ir juos išdėstyti nauja redakcija (pridedama).
2. Nustatyti, kad sprendimas:
2.1. skelbiamas Teisės aktų registre ir Panevėžio miesto savivaldybės interneto svetainėje;
2.2. įsigalioja kitą dieną po oficialaus paskelbimo Teisės aktų registre.


Savivaldybės meras	Rytis Mykolas Račkauskas

